pythainlp/thaigov-v2-corpus-22032023 huggingface dataset:
วันพุธที่ 9 กุมภาพันธ์ 2565
​รัฐบาลเชิญชวนสายเที่ยว-บริษัททัวร์ ร่วมโครงการทัวร์เที่ยวไทย เผยเหลือสิทธิ์กว่า 168,000 สิทธิ์ นายกรัฐมนตรีกำชับปฏิบัติตามมาตรการควบคุมโรคเข้มงวด
​รัฐบาลเชิญชวนสายเที่ยว-บริษัททัวร์ ร่วมโครงการทัวร์เที่ยวไทย เผยเหลือสิทธิ์กว่า 168,000 สิทธิ์ นายกรัฐมนตรีกำชับปฏิบัติตามมาตรการควบคุมโรคเข้มงวด แนะหน่วยงานเกี่ยวข้องเร่งแก้ไขปัญหาความแออัดในแหล่งท่องเที่ยวอุทยาน  เพิ่มความสะดวกหนุนเที่ยวในประเทศ
วันที่ 9 ก.พ. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลได้ขยายระยะเวลาโครงการทัวร์เที่ยวไทยจากเดิมสิ้นสุดเดือน ก.พ. 2565 ไปสิ้นสุด พ.ค. 2565 ขณะนี้ระบบได้เปิดให้ประชาชนลงทะเบียนซื้อรายการนำเที่ยว บริษัทนำเที่ยวรายเดิมเริ่มส่งรายการนำเที่ยว และบริษัทนำเที่ยวรายใหม่ลงทะเบียนเข้าร่วมโครงการได้แล้ว จึงขอเชิญชวนทั้งประชาชนที่สนใจ และผู้ประกอบการนำเที่ยวเข้าร่วมโครงการ
ทั้งนี้ ประชาชนสามารถดำเนินการขอรับสิทธิตามโครงการผ่านแอปพลิเคชันเป๋าตังค์ โดยสามารถตรวจสอบแพ็คเกจท่องเที่ยวของบริษัทนำเที่ยวที่เข้าร่วมโครงการได้ที่เว็บไซต์ www.ทัวร์เที่ยวไทย.ไทย ซึ่งมีการจัดแบ่งกลุ่มให้เลือก 3 กลุ่ม ประกอบด้วยกลุ่ม silver เป็นแพ็คเกจทัวร์ราคาถูก กลุ่ม Gold แพ็คเกจทัวร์ราคาปานกลาง และกลุ่ม Platinum แพ็คเกจทัวร์ราคาสูง
ขณะที่ผู้ประกอบการนำเที่ยวรายเดิมสามารถยื่นรายการนำเที่ยวส่วนผู้ประกอบการรายใหม่ลงทะเบียนเข้าร่วมโครงการและศึกษารายละเอียดขั้นตอนและหลักเกณฑ์ตามโครงการได้ที่เว็บไซต์ www.ทัวร์เที่ยวไทย.ไทย ซึ่งข้อมูล ณ วันที่ 9 ก.พ. 2565 เหลือสิทธิตามโครงการกว่า 168,000 สิทธิ จากที่รัฐบาลให้สิทธิ 2 แสนสิทธิ
สำหรับสิทธิตามโครงการนี้ รัฐบาลจะสนับสนุนส่วนลดค่าแพ็คเกจท่องเที่ยวในประเทศให้ประชาชนผู้ร่วมโครงการ 40% แต่ไม่เกิน 5,000 บาท/สิทธิ โดยให้ 1 สิทธิต่อคน รวมทั้งหมด 2 แสนสิทธิ โดยผู้จะเข้าร่วมโครงการจะต้องเป็นบุคคลสัญชาติไทย อายุ 18 ปีขึ้นไป และจะไม่สามารถใช้แพ็คเกจท่องเที่ยวของโครงการทัวร์เที่ยวไทยในช่วงเวลาเดียวกับการเข้าพักโรงแรม/ที่พักของโครงการเราเที่ยวด้วยกัน เฟส 4 ได้
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กำชับว่าเนื่องจากขณะยังคงมีการแพร่ระบาดของโควิด-19 จึงขอให้การท่องเที่ยวแห่งประเทศไทย (ททท.) เข้มงวดในเรื่องของการกำหนดแนวทางในการบริหารจัดการเพื่อควบคุมและป้องกันการแพร่ระบาดที่อาจเกิดขึ้นจากการเดินทางท่องเที่ยวภายใต้โครงการฯ และกำกับให้ผู้ประกอบการนำเที่ยวดูแลนักท่องเที่ยวตามมาตรการป้องกันโรคโดยเคร่งครัด
นอกจากนี้ ในการประชุมคณะรัฐมนตรี (ครม.) วานนี้ (8 ก.พ.) นายกรัฐมนตรีได้กำชับหน่วยงานที่เกี่ยวข้องแก้ไขปัญหาความแออัดของนักท่องเที่ยวในสถานที่ท่องเที่ยวที่กำลังเป็นที่สนใจ เช่นกรณีอุทยานแห่งชาติภูลังกา จังหวัดบึงกาฬ ที่มีนักท่องเที่ยวเดินทางไปชมถ้ำนาคาเป็นจำนวนมากและมีการตกค้างในพื้นที่ท่องเที่ยวในบางช่วงเวลา โดยให้ใช้ระบบการจอง ปรับกำหนดการเปิด-ปิด เช่น อาจมีการเปิดให้เข้าเช้าขึ้น เพื่อแก้ไขปัญหาการตกค้างในพื้นที่อุทยานหลังเวลาปิดทำการ
รวมถึงขอให้มีการกำกับให้ทั้งเจ้าหน้าที่ บริษัทนำเที่ยว ตลอดจนนักท่องเที่ยวปฏิบัติตามข้อกำหนดของอุทยาน ให้ความสำคัญกับความปลอดภัยของนักท่องเที่ยวมากที่สุดเนื่องจากแหล่งท่องเที่ยวโดยเฉพาะในพื้นที่อุทยานนั้นเป็นภูเขาสูงชัน อาจเกิดอุบัติเหตุได้ เพิ่มการอำนวยความสะดวกให้นักท่องเที่ยวเพื่อดึงดูดให้เกิดการเที่ยวในประเทศ กระจายรายได้สร้างงานสร้างอาชีพให้คนในท้องถิ่น ขณะเดียวกันก็ต้องดูแลให้เกิดความสมดุลระหว่างการส่งเสริมการท่องเที่ยวกับการดูแลทรัพยากรธรรมชาติเพื่อให้เกิดการท่องเที่ยวที่ยั่งยืน
..................................
วันจันทร์ที่ 22 สิงหาคม 2565
​รองนายกฯ พลเอก ประวิตรฯ  เร่งขับเคลื่อนกิจการอวกาศแห่งชาติ เพิ่มโอกาสและขีดความสามารถด้านเทคโนโลยีให้ประเทศ
​รองนายกฯ พลเอก ประวิตรฯ เร่งขับเคลื่อนกิจการอวกาศแห่งชาติ เพิ่มโอกาสและขีดความสามารถด้านเทคโนโลยีให้ประเทศ
วันนี้ (19 สิงหาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายอวกาศแห่งชาติ ครั้งที่ 2/2565 ผ่านระบบ VTC ณ ห้องประชุมสำนักงานมูลนิธิอนุรักษ์ป่ารอยต่อ 5 จังหวัด โดยที่ประชุมรับทราบผลการแต่งตั้งคณะอนุกรรมการและคณะทำงาน 6 คณะ เพื่อสนับสนุนและขับเคลื่อนการทำงานของคณะกรรมการนโยบายอวกาศแห่งชาติ รวมทั้งรับทราบความคืบหน้าที่สำคัญของการจัดทำนโยบายและแผนการดำเนินการเฝ้าระวังและบริหารจัดการการจราจรทางอวกาศ (ร่าง) พระราชบัญญัติ กิจการอวกาศ พ.ศ. … การดำเนินงานของศูนย์ประกอบดาวเทียมแห่งชาติ ซึ่งอยู่ระหว่างขยายขีดความสามารถให้รองรับการบริการของหน่วยงานต่างๆ ทั้งในและต่างประเทศ รวมทั้งความชัดเจนของนโยบายการดำเนินโครงการดาวเทียมแห่งชาติ ที่มุ่งภารกิจด้านความมั่นคงและประโยชน์สาธารณะ
นอกจากนี้ ที่ประชุมยังได้ร่วมพิจารณาและให้ความเห็นชอบในหลักการ (ร่าง) แผนแม่บทอวกาศแห่งชาติ พ.ศ.2566-2580 ที่สอดคล้องกับยุทธศาสตร์ชาติ มุ่งเน้นระดับความพร้อมและโอกาสการดำเนินงานของประเทศไทยใน 3 ระดับ รวมทั้ง (ร่าง) นโยบายการดำเนินงานดาวเทียมสื่อสารแห่งชาติ และ (ร่าง) ข้อเสนอโครงการดาวเทียมแห่งชาติ โดยมอบให้ บริษัท โทรคมนาคมแห่งชาติ จำกัด (มหาชน) สำรวจความต้องการใช้งานดาวเทียมเชิงลึกของหน่วยงานต่าง ๆ
รองนายกรัฐมนตรีเน้นย้ำว่า พ.ร.บ.กิจการอวกาศของชาติ เป็นเครื่องมือสำคัญในการส่งเสริมการวางอนาคตกิจการอวกาศของประเทศ และเป็นเทคโนโลยีที่สำคัญ สามารถสนับสนุนและเชื่อมโยงการดำเนินงานยุทธศาสตร์ชาติทั้ง 6 ด้าน ซึ่งการจัดทำแผนแม่บทกิจการอวกาศแห่งชาติ ต้องให้ความสำคัญ ครอบคลุมกับทุกกลุ่มผู้มีส่วนได้เสีย และต้องกำหนดเป้าหมาย ผลสัมฤทธิ์และตัวชี้วัดให้ชัดเจน ทั้งด้านการพัฒนาเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการและประโยชน์สาธารณะ เพื่อประโยชน์กับประเทศชาติและประชาชนอย่างแท้จริง
วันพุธที่ 10 พฤศจิกายน 2564
สุชาติ สั่งเอกซเรย์ตรวจเข้มงานก่อสร้าง รื้อถอนอาคาร หยุดคร่าชีวิตคนงาน
สุขาติ ห่วงความปลอดภัยในชีวิตและทรัพย์สินจากการปฏิบัติงานก่อสร้าง และการรื้อถอนอาคาร สั่งการส่งพนักงานตรวจความปลอดภัยลงพื้นที่ตรวจสอบการปฏิบัติตามกฎหมายความปลอดภัยฯ อย่างเคร่งครัด ป้องกันอุบัติเหตุหยุดการสูญเสียชีวิตและทรัพย์สิน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในช่วงที่ผ่านมาเกิดอุบัติเหตุบ่อยครั้งเกี่ยวกับการทำงานของคนงานก่อสร้าง และงานรื้อถอนอาคาร ทำให้เกิดความสูญเสียทั้งทรัพย์สินและต่อตัวลูกจ้าง ผู้ใช้แรงงาน ที่ได้รับบาดเจ็บและเสียชีวิต ส่งผลกระทบต่อการดำเนินชีวิตและกระทบต่อบุคคลในครอบครัวซึ่งพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กำกับดูแลกระทรวงแรงงาน ได้ให้ความสำคัญและกำหนดเป็นนโยบายให้เรื่องของความปลอดภัยในการทำงานเป็นวาระแห่งชาติ ที่ต้องดูแลมิให้เกิดความสูญเสียในชีวิตของพี่น้องผู้ใช้แรงงานเพราะอุบัติเหตุเป็นสิ่งที่ป้องกันได้ จึงได้สั่งการให้กรมสวัสดิการและคุ้มครองแรงงาน ส่งพนักงานตรวจความปลอดภัยลงพื้นที่ไซด์งานก่อสร้าง โดยเฉพาะการรื้อถอนอาคาร กำชับให้นายจ้างปฏิบัติตามกฎหมายความปลอดภัยฯอย่างเคร่งครัดซึ่งล่าสุดเกิดอุบัติเหตุอาคารระหว่างการรื้อถอน (กันสาด) พังทับนายจ้างผู้รับเหมา เสียชีวิต 1 รายเหตุการณ์เกิด ณ บริษัท กำจรอุตสาหกรรม จำกัด แขวงแสมดำ เขตบางขุนเทียน กรุงเทพมหานคร โดยอาคาร ที่เกิดเหตุเป็นอาคารที่พักอาศัยและอาคารสำนักงาน จำนวน 5 ชั้น (รวมชั้นดาดฟ้า) ซึ่งถูกเพลิงไหม้เมื่อเดือนมิถุนายน 2564 โดยการรื้อถอนมีห้างหุ้นส่วนจำกัด แจ่มฟ้า ทุบตึก รื้อถอน เป็นผู้รับเหมาชั้นต้น และได้ว่าจ้างบริษัท ประวิทย์ (พีวาย)การโยธา จำกัด เป็นผู้รับเหมาช่วงอุบัติเหตุเกิดจากแผ่นปูนกันสาดชั้น 2-4 พังทลายลงมาทำให้นายประวิทย์ อยู่ศิริ อายุ 62 ปี นายจ้างบริษัท ประวิทย์ (พีวาย) การโยธา จำกัด ซึ่งควบคุมงานอยู่ที่ชั้น 3 ตกลงมาและถูกชิ้นส่วนกันสาดทับร่างเสียชีวิตในที่เกิดเหตุ ซึ่งขอแสดงความเสียใจต่อญาติผู้เสียชีวิตในครั้งนี้
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร)กล่าวเพิ่มเติมว่า ได้มอบหมายให้คณะทำงานศูนย์เฝ้าระวังอุบัติเหตุจากการทำงาน พร้อมพนักงานตรวจความปลอดภัยเข้าตรวจสอบเหตุการณ์ดังกล่าว และมีหนังสือเชิญนายจ้างและผู้ที่เกี่ยวข้องมาพบ ในวันที่ 16 พฤศจิกายน 2564 เวลา 10.00 น.เพื่อตรวจสอบข้อเท็จจริงและตรวจสอบการดำเนินการรื้อถอนอาคารว่ามีการปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้าง พ.ศ. 2564 และกฎกระทรวงอื่นที่เกี่ยวข้องหรือไม่ หากพบว่ามีการฝ่าฝืนหรือไม่ปฏิบัติตามจะได้ดำเนินการตามอำนาจหน้าที่ต่อไป อีกทั้งยังได้สั่งการให้พนักงานตรวจความปลอดภัยลงพื้นที่ตรวจสอบการปฏิบัติตามกฎหมายความปลอดภัยฯ ในงานก่อสร้าง และงานรื้อถอนอาคารทั่วประเทศที่กำลังดำเนินการอยู่ในขณะนี้ตามข้อสั่งการของ รมว.แรงงาน อย่างเคร่งครัด.
วันศุกร์ที่ 17 ธันวาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 16 ธันวาคม 2564 โครงการคนละครึ่ง ระยะที่ 3 และโครงการยิ่งใช้ยิ่งได้ มีความคืบหน้า ดังนี้
โครงการคนละครึ่ง ระยะที่ 3 มีผู้ใช้สิทธิสะสมจำนวน 26.3 ล้านราย จากผู้ได้รับสิทธิจำนวน 27.98 ล้านราย โดยมียอดการใช้จ่ายสะสมรวม 204,325 ล้านบาท แบ่งเป็นเงินที่ประชาชนจ่ายสะสม 103,901.1 ล้านบาท และรัฐร่วมจ่ายสะสม 100,423.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 81,255.2 ล้านบาท ร้านธงฟ้า 32,786.3 ล้านบาท ร้าน OTOP 9,777.9 ล้านบาท ร้านค้าทั่วไป 76,750.3 ล้านบาท ร้านบริการ 3,521 ล้านบาท และกิจการขนส่งสาธารณะ 234.3 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจำนวน 91,952 ราย จากผู้ได้รับสิทธิจำนวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,789 ล้านบาท มีมูลค่าการใช้จ่ายสะสมที่นำมาคำนวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 286.6 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 190.2 ล้านบาท ร้านธงฟ้า 208.7 ล้านบาท ร้าน OTOP 433.7 ล้านบาท ร้านค้าทั่วไป 3,099.8 ล้านบาท และร้านบริการ 143.2 ล้านบาท
สำหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 17 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 3,181 ล้านบาท แบ่งเป็นเงินที่ประชาชนใช้จ่าย 1,644.4 ล้านบาท และรัฐร่วมจ่าย 1,536.6 ล้านบาท สำหรับโครงการยิ่งใช้ยิ่งได้มีการใช้จ่ายสะสมประมาณ 2.39 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจำนวนประมาณ 80,000 ราย
โฆษกกระทรวงการคลัง ได้ย้ำว่า ขอให้ประชาชนเร่งการใช้จ่ายโครงการคนละครึ่ง ระยะที่ 3 หรือใช้จ่ายในส่วน e-Voucher สำหรับโครงการยิ่งใช้ยิ่งได้ เนื่องจากจะสิ้นสุดโครงการในวันที่ 31 ธันวาคม 2564 ซึ่งขณะนี้โครงการคนละครึ่ง ระยะที่ 3 มีจำนวนผู้ใช้สิทธิครบ 4,500 บาท แล้วกว่า 6.5 ล้านคน จึงขอเชิญชวนให้ประชาชนที่ยังมีวงเงินคงเหลือเร่งการใช้จ่ายให้ครบก่อนสิ้นสุดโครงการ ทั้งนี้ หากพ้นกำหนดดังกล่าวจะไม่สามารถใช้สิทธิวงเงินที่เหลือได้อีก
สำนักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันศุกร์ที่ 10 กันยายน 2564
“ชัยวุฒิ” ตรวจเยี่ยมศูนย์ไทยคมก่อนโอนทรัพย์สินสัมปทานสู่เอ็นที 11 ก.ย.นี้
“ชัยวุฒิ” ตรวจเยี่ยมศูนย์ไทยคมก่อนโอนทรัพย์สินสัมปทานสู่เอ็นที 11 ก.ย.นี้
“ชัยวุฒิ”รมว.ดีอีเอสเยี่ยมชมความพร้อมในการปฏิบัติการควบคุมดาวเทียมของNTที่สถานีดาวเทียมไทยคมก่อนโอนทรัพย์สินจากสัมปทานสู่การบริหารจัดการของรัฐอย่างเป็นทางการวันที่11ก.ย.นี้ประสานงานลูกค้าไทยคมแล้วชูความพร้อมให้บริการต่อเนื่องโดยไม่สะดุด
วันนี้(9ก.ย. 2564)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมคณะได้เข้าเยี่ยมชมความพร้อมในการปฏิบัติการควบคุมดาวเทียมของบริษัทโทรคมนาคมแห่งชาติจำกัด(มหาชน)หรือNTณสถานีดาวเทียมไทยคมจังหวัดนนทบุรีโดยมีนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTกล่าวสรุปเรื่องการเตรียมความพร้อมในการเข้าเป็นผู้บริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัญญาดำเนินกิจการดาวเทียมสื่อสารภายในประเทศ
นายชัยวุฒิกล่าวว่าที่ผ่านมากระทรวงฯและNTได้มีการเตรียมการและดำเนินการร่วมกันมาโดยตลอดรวมทั้งได้ประสานงานกับหน่วยงานที่เกี่ยวข้องอย่างใกล้ชิดโดยเฉพาะการขอใบอนุญาตต่างๆเพื่อให้NTสามารถให้บริการได้อย่างต่อเนื่องนอกจากนี้NTได้ประสานงานกับผู้ใช้บริการวงจรดาวเทียมแล้วซึ่งภายหลัง10ก.ย. 64 จะสามารถให้บริการลูกค้าได้อย่างต่อเนื่องแน่นอน
“ยืนยันว่าการให้NTมาเป็นผู้บริหารจัดการทรัพย์สินในส่วนนี้ได้ดำเนินการด้วยความโปร่งใสคำนึงถึงผลประโยชน์ของรัฐและประชาชนเป็นหลักรวมทั้งผู้ใช้บริการจะสามารถได้ใช้บริการได้อย่างต่อเนื่องและภาครัฐได้ประโยชน์โดยสามารถเสริมสร้างศักยภาพให้ภาครัฐมีโครงสร้างพื้นฐานสร้างความมั่นคงด้านการสื่อสารผ่านดาวเทียมสร้างโอกาสให้บุคลากรภาครัฐมีความรู้และความสามารถในการควบคุมดาวเทียมรวมถึงสามารถให้บริการแก่หน่วยงานภาครัฐเพื่อใช้งานวงโคจรดาวเทียมโดยไม่เสียค่าใช้จ่าย”นายชัยวุฒิกล่าว
***********
วันพุธที่ 22 มิถุนายน 2565
​โฆษกรัฐบาลเผย นายกฯ ชื่นชมอุตสาหกรรมอาหารทะเลของไทยนำแนวปฏิบัติการใช้แรงงานที่ดีมาใช้เพื่อยกระดับแรงงานไทย
ย้ำรัฐบาลพร้อมร่วมมือยกระดับความคุ้มครองแรงงานให้มีประสิทธิภาพมากยิ่งขึ้น
วันนี้ (22 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาล ภายใต้การนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและพร้อมร่วมมือกับทุกภาคส่วนในการผลักดัน ส่งเสริมและคุ้มครองแรงงานทั้งแรงงานไทยและแรงงานข้ามชาติในอุตสาหกรรมประมง เดินหน้าสู่การพัฒนาที่ยั่งยืน
โฆษกประจำสำนักนายกรัฐมนตรี ระบุว่า แรงงานในภาคอุตสาหกรรมแปรรูปอาหารทะเล ถือเป็นกลุ่มแรงงานที่มีความสำคัญในการขับเคลื่อนห่วงโซ่อุปทานของประเทศและของโลก โดยนายกฯ ชื่นชม ที่อุตสาหกรรมอาหารทะเลของไทยได้รับเอาแนวปฏิบัติการใช้แรงงานที่ดี (Seafood Good Labour Practices - GLP) มาใช้ตั้งแต่ปี 2561 เพื่อพัฒนาแรงงานไทย แรงงานข้ามชาติ รวมถึงแรงงานหญิงในอุตสาหกรรมประมง ไม่ให้มีการเลือกปฏิบัติ ไม่มีการใช้แรงงานเด็ก ไม่มีการใช้แรงงานบังคับ และไม่มีการค้ามนุษย์
ซึ่งกระทรวงแรงงานยังได้พัฒนาและส่งเสริม GLP ร่วมกับภาคส่วนที่เกี่ยวข้องใน 4 กิจการประเภท ได้แก่ กิจการทั่วไป กิจการสัตว์ปีก กิจการฟาร์มเพาะกุ้ง และ อุตสาหกรรมอาหารทะเล โดย GLP สำหรับอุตสาหกรรมในอาหารทะเลได้รับการสนับสนุนจากองค์การแรงงานระหว่างประเทศ (International Labour Organization: ILO) ทั้งนี้ ประเทศไทยติดอันดับ 1 ใน 10 ของโลก ประเทศผู้ส่งออกปลาและผลิตภัณฑ์อาหารทะเล โดยในปี พ.ศ. 2564 ภาคอุตสาหกรรมอาหารทะเลแปรรูปไทยส่งออกผลิตภัณฑ์มากกว่า 1.6 ล้านตัน มูลค่ากว่า 5.7 พันล้านเหรียญสหรัฐฯ และมีการจ้างงานแรงงานประมาณ 600,000 คนในประเทศไทย
“รัฐบาลพร้อมร่วมมือกับทุกภาคส่วน เพื่อยกระดับความคุ้มครองแรงงานในภาคอุตสาหกรรมแปรรูปอาหารทะเลอย่างมีประสิทธิภาพมากยิ่งขึ้น ซึ่งจะสร้างความเชื่อมั่นและเสริมสร้างให้ผู้ประกอบการไทยพร้อมส่งออกสินค้าไปยังต่างประเทศ โดยเฉพาะในช่วงที่ไทยกำลังเข้าสู่ช่วงการฟื้นฟูภายหลังโควิด – 19 รัฐบาลไทยก็ได้เร่งดำเนินมาตรการต่าง ๆ เพื่อส่งเสริมธุรกิจและคุ้มครองแรงงาน โดยเฉพาะการคุ้มครองแรงงานในประเทศไทยทุกคน ทั้งแรงงานไทย และแรงงานต่างชาติ ที่ได้รับผลกระทบเกี่ยวกับการทำงานจากโควิด – 19” นายธนกร กล่าว
วันพุธที่ 20 เมษายน 2565
นายกรัฐมนตรียินดีศูนย์ควบคุมและป้องกันโรคสหรัฐฯ ยกเลิกคำเตือนห้ามประชาชนเดินทางเข้าไทยและอีก 89 ประเทศ เป็นสัญญาณหนุนภาคการท่องเที่ยว
นายกรัฐมนตรียินดีศูนย์ควบคุมและป้องกันโรคสหรัฐฯ ยกเลิกคำเตือนห้ามประชาชนเดินทางเข้าไทยและอีก 89 ประเทศ เป็นสัญญาณหนุนภาคการท่องเที่ยว สอดคล้องกับแนวนโยบายรัฐบาลที่จะมีการผ่อนคลายมาตรการเพิ่มเติม
วันที่ 20 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความยินดีที่ได้รับทราบกรณีที่ศูนย์ควบคุมและป้องกันโรค (Centers for Disease Control and Prevention : CDC) สหรัฐอเมริกาได้ยกเลิกคำเตือนห้ามประชาชนเดินทางมายังประเทศไทยและอีก 89 ประเทศ โดยเป็นการปรับลดคำเตือนจากกลุ่มประเทศที่มีความเสี่ยงจากการแพร่ระบาดของโควิด-19 ระดับสูงสุด ระดับ 4 มาอยู่ในระดับ3 ซึ่งเป็นระดับที่มีคำแนะนำให้ฉีดวัคซีนโควิด-19 ก่อนเดินทางเท่านั้น
นายกรัฐมนตรีเห็นว่าการยกเลิกคำเตือนห้ามเดินทางของสหรัฐฯ ดังกล่าวเป็นปัจจัยบวกและสนับสนุนต่อภาคการท่องเที่ยวของไทย เนื่องจากนักท่องเที่ยวสหรัฐฯ เป็นหนึ่งในกลุ่มนักท่องเที่ยวที่สำคัญ ซึ่งตั้งแต่ต้นปีถึงสิ้นเดือน มี.ค. ซึ่งเป็นช่วงที่สหรัฐฯ ยังมีคำเตือนประชาชนห้ามเดินทางมายังประเทศไทย แต่นักท่องเที่ยวจากสหรัฐฯ ยังติด 1 ใน 5 ประเทศที่เดินทางเข้ามาในไทยมากที่สุด รองจากสิงคโปร์ เยอรมนี สหราชอาณาจักร และฟิลิปปินส์
“การที่สหรัฐฯ และหลายประเทศทยอยผ่อนคลายมาตรการการเดินทางของประชาชน จะส่งผลบวกต่อภาคการท่องเที่ยว และสอดคล้องกับแนวนโยบายที่นายกรัฐมนตรีมีข้อสั่งการให้มีการปรับปรุงมาตรการที่เกี่ยวข้องกับโควิด 19 ให้มีความสะดวกมากขึ้น ผ่อนคลายมาตรการเพื่อให้มีการใช้จ่ายในประเทศให้ธุรกิจต่าง ๆ เดินหน้าไปได้” น.ส.ไตรศุลี กล่าว
วันอังคารที่ 29 มีนาคม 2565
โฆษกรัฐบาลยืนยัน “นายกฯ” ห่วงใยสถานการณ์ปุ๋ยขาดแคลน กำชับทุกหน่วยงานเร่งบรรเทาความเดือดร้อนของพี่น้องเกษตรกร และไม่ให้กระทบความมั่นคงด้านอาหารของไทย
โฆษกรัฐบาลยืนยัน “นายกฯ” ห่วงใยสถานการณ์ปุ๋ยขาดแคลน กำชับทุกหน่วยงานเร่งบรรเทาความเดือดร้อนของพี่น้องเกษตรกร และไม่ให้กระทบความมั่นคงด้านอาหารของไทย
วันนี้ (29 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีมีความห่วงใยสถานการณ์ปุ๋ยขาดแคลน กำชับทุกฝ่ายที่เกี่ยวข้องดูแลปัญหาบรรเทาภาระของประชาชนให้มากที่สุด ซึ่งที่ผ่านมา นายกรัฐมนตรีได้สั่งการให้กระทรวงเกษตรและสหกรณ์ และกระทรวงพาณิชย์ สำรวจปริมาณปุ๋ยที่มีอยู่ในสต๊อก และการจัดหาปุ๋ยเพิ่มเติมให้เพียงพอแล้ว แต่ยังมีไม่เพียงพอต่อความต้องการของประชาชน ประกอบกับราคาปุ๋ยที่สูงขึ้น จากหลายปัญหาในเวลาเดียวกันทั้งจากการแพร่ระบาดของโรคโควิด - 19 และสถานการณ์ความขัดแย้งที่เกิดขึ้นในต่างประเทศโดยเฉพาะความขัดแย้งรัสเซีย - ยูเครน
นายธนกรฯ กล่าวว่า รัฐบาลไม่ได้นิ่งนอนใจ พยายามแก้ไขปัญหามาโดยตลอด แต่ไทยยังไม่สามารถผลิตปุ๋ยเคมีที่เป็นอาหารพืช และปุ๋ยยูเรียได้เอง เพราะไม่มีวัตถุดิบ ต้องอาศัยการนำเข้าจากต่างประเทศ ทำให้ราคาเป็นไปตามกลไกตลาดโลก ไม่ใช่ราคาปุ๋ยสูงเฉพาะในประเทศไทย จึงขอให้ประชาชนเข้าใจ อย่างไรก็ตาม นายกรัฐมนตรีได้สั่งการให้ดำเนินโครงการปุ๋ยสั่งตัด ที่เหมาะกับสภาพดินและความต้องการของพืช อีกทั้งเร่งการผลิต ปุ๋ยหมักปุ๋ยอินทรีย์เสริมให้ประชาชนใช้ เพื่อช่วยเกษตรกรลดต้นทุน อีกทั้งได้มีมาตรการหลาย ๆ อย่าง เพื่อแก้ไขปัญหาให้กับประชาชนไม่ว่าจะเป็นมาตรการด้านพลังงาน และมาตรการช่วยเหลือแรงงานที่ได้รับความเดือดร้อนไปบ้างแล้ว ในส่วนของมาตรการปุ๋ยแพงนั้น นายกรัฐมนตรีได้สั่งการให้หน่วยงานที่เกี่ยวข้องเร่งประสานงานกับภาคเอกชนที่ประกอบธุรกิจนำเข้า เพื่อหาหนทางนำเข้าเพิ่มเติมให้ได้มากที่สุด พร้อมกับออกแนวคิดช่วยเหลือประชาชนบรรเทาความเดือดร้อนอย่างเต็มที่ เช่น ใช้มาตรการทางการเงิน ช่วยปล่อยเงินกู้พิเศษ เงินกู้ระยะยาว ดูแลเรื่องดอกเบี้ย เป็นต้น
“รัฐบาลตั้งใจผลักดันทุกนโยบายเพื่อช่วยเหลือชาวนาอย่างเต็มที่ เพราะเข้าใจดีว่าชาวนาคือกระดูกสันหลังของชาติ พยายามเดินหน้าแก้ปัญหาให้กับเกษตรกรทุกเรื่อง รวมถึงการออกมาตรการต่างๆ ที่จับต้องได้จริง ดูแลชาวนาทั้งในส่วนของต้นทุนการผลิตและราคา ป้องกันไม่ให้กระทบกับความมั่นคงทางอาหารของไทยทั้งนี้ ทุกคนต้องร่วมกันพัฒนาภาคการเกษตรเพื่อพัฒนาความเจริญเติบโตทางเศรษฐกิจของประเทศ ยกระดับภาคการเกษตรสู่อุตสาหกรรม เพื่อให้ตอบโจทย์การเปลี่ยนแปลงของสถานการณ์ และทันต่อเทคโนโลยีและนวัตกรรมที่มีความก้าวหน้ามากขึ้น ต้องมีการพัฒนาเกษตรกรและกลุ่มเกษตรกรให้เข้มแข็ง พัฒนาทรัพยากรการผลิตทางการเกษตร พัฒนาสินค้าเกษตรให้มีมูลค่าสูงขึ้น โดยเฉพาะการทำเกษตรแปลงใหญ่ ทำการตลาดนำการผลิต นำการวิจัยมาเสริมคุณภาพสินค้า และการทำเกษตรชีวภาพ ให้สอดคล้องกับเศรษฐกิจสีเขียว หรือ BCG ซึ่งนำพืชที่เหลือใช้วนกลับมาใช้ให้เกิดประโยชน์ ปรับเปลี่ยนพฤติกรรมการเพาะปลูกให้เหมาะสมกับพื้นที่ ลดการใช้ปุ๋ยเคมีเปลี่ยนมาใช้ปุ๋ยชีวภาพแทน” นายธนกรฯ กล่าว
...................................
วันอาทิตย์ที่ 11 กรกฎาคม 2564
ศบค. ย้ำ ใช้ Rapid Test ที่มีมาตรฐาน ตรวจหาเชื้ออย่างรวดเร็ว ทั่วถึง
....
ศบค. ย้ำ ใช้ Rapid Test ที่มีมาตรฐาน ตรวจหาเชื้ออย่างรวดเร็ว ทั่วถึง
.
อ่านเพิ่มเติม คลิกhttps://www.thaigov.go.th/news/contents/details/43615
#ไทยคู่ฟ้า#รวมไทยสร้างชาติ#ร่วมต้านโควิด19
วันอาทิตย์ที่ 22 สิงหาคม 2564
ออมสิน ชวนลูกหนี้รายย่อยและผู้ประกอบการธุรกิจร้านอาหาร /โรงแรม รีบใช้สิทธิ์พักชำระหนี้ สูงสุด 6 เดือน ก่อนหมดเขต 30 สิงหาคมนี้
ตามที่ธนาคารได้ออกมาตรการพักชำระหนี้ลูกค้าสินเชื่อรายย่อย และผู้ประกอบการธุรกิจร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเม้นท์ ที่ได้รับผลกระทบจากมาตรการควบคุมและป้องกันการแพร่ระบาดของ COVID-19
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารได้ออกมาตรการพักชำระหนี้ลูกค้าสินเชื่อรายย่อย และผู้ประกอบการธุรกิจร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเม้นท์ ที่ได้รับผลกระทบจากมาตรการควบคุมและป้องกันการแพร่ระบาดของ COVID-19 โดยให้พักชำระทั้งเงินต้นและดอกเบี้ยสูงสุด 6 งวด เริ่มตั้งแต่งวด กค- ธค 64 โดยธนาคารได้เปิดให้ลูกหนี้กลุ่มเป้าหมายแจ้งความประสงค์เข้าร่วมมาตรการพักชำระหนี้ และมีผู้สนใจเข้ามาตรการอย่างต่อเนื่อง แต่ยังมีลูกหนี้อีกบางส่วน ที่ยังไม่ได้ใช้สิทธิ์พักชำระหนี้ตามมาตรการนี้ ซึ่งการได้พักชำระหนี้จะช่วยเหลือในเรื่องของการเสริมสภาพคล่อง และยับยั้งไม่ให้ลูกหนี้ต้องกลายเป็นหนี้เสีย (NPL) ที่จะส่งผลกระทบต่อการกู้เงินในอนาคต รวมถึงช่วยลดภาระค่าใช้จ่ายในช่วงที่ต้องขาดรายได้หรือรายได้ไม่แน่นอน จึงขอเชิญชวนให้ผู้ที่ยังไม่ได้แจ้งความประสงค์ขอพักชำระหนี้ โปรดรีบใช้สิทธิ์ ก่อนหมดเขตวันที่ 30 สิงหาคม 2564 นี้
ทั้งนี้ มาตรการพักชำระหนี้ลูกค้าสินเชื่อรายย่อย ที่มีวงเงินกู้ไม่เกิน 200,000 บาท และไม่ใช้หลักทรัพย์ ค้ำประกัน สำหรับผู้ได้รับผลกระทบทำให้ต้องเลิกกิจการ ถูกเลิกจ้าง ขาดรายได้ ฯลฯ ฯลฯ (ยกเว้นข้าราชการและพนักงานรัฐวิสาหกิจ) สามารถเข้าตรวจสอบสิทธิ์ในแอป MyMo และกดทำรายการได้ทันทีที่ปรากฏเมนูพักชำระเงินต้นและดอกเบี้ย ส่วนผู้ที่ยังไม่มีแอป MyMo แต่มีบัตรเดบิต สามารถดาวน์โหลดและเปิดใช้งานแอป MyMo ด้วยตนเองได้โดยใช้ข้อมูลบัตรเดบิต ซึ่งจะได้รับความสะดวกในการขอพักชำระหนี้โดยไม่ต้องเดินทางไปติดต่อที่สาขาธนาคาร สำหรับมาตรการพักชำระหนี้กลุ่มธุรกิจร้านอาหาร โรงแรม รีสอร์ต เกสต์เฮาส์ เซอร์วิส อพาร์ตเม้นท์ ที่เป็นลูกค้าสินเชื่อ SMEs มีวงเงินกู้ไม่กิน 250 ล้านบาท ติดต่อเข้าร่วมมาตรการได้ที่สาขาธนาคาร หรือสอบถามรายละเอียดเพิ่มเติมได้ที่ GSB Contact Center โทร. 1115
อนึ่ง มาตรการพักชำระหนี้ โดยพักเงินงวดผ่อนชำระให้สูงสุด 6 งวด เริ่มตั้งแต่งวดเดือนกรกฎาคม – เดือนธันวาคม 2564 หลังจากเมื่อสิ้นสุดระยะการพักชำระหนี้ ให้กลับมาจ่ายเงินงวดตามเงื่อนไขเดิม โดยเงินต้นและดอกเบี้ยที่ได้พักไว้ จะถูกนำไปรวมชำระในงวดสุดท้ายของสัญญาเงินกู้หรือข้อตกลงที่ทำกับธนาคาร ทั้งนี้ ช่วงระยะเวลาที่พักชำระหนี้ ไม่ถือเป็นการผิดนัดชำระและไม่ส่งผลต่อข้อมูลเครดิตของลูกค้า รวมถึงไม่มีดอกเบี้ยผิดนัดชำระและค่าปรับใดๆ
วันศุกร์ที่ 11 มีนาคม 2565
อว. เร่งตั้ง “ธนาคารหน่วยกิตแห่งชาติ” รับฝาก - สะสมหน่วยกิต รองรับการพัฒนากำลังคนตลอดทุกช่วงวัย
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) เร่งจัดทำ “ธนาคารหน่วยกิตแห่งชาติ” ให้คนทุกช่วงวัยสามารถนำหน่วยกิตจากการเรียนต่าง ๆ เช่น การฝึกอบรมทั่วไป หลักสูตรประกาศนียบัตร และหลักสูตรแบบ Non Degree ไปเก็บสะสมไว้ โดยเมื่อถึงระดับหนึ่งจะสามารถขอรับใบประกาศนียบัตรความเชี่ยวชาญ หรือปริญญาบัตร เพื่อแสดงถึงการเป็นผู้มีทักษะความรู้ในด้านต่าง ๆ และนำไปใช้ประโยชน์ในการทำงานและทำธุรกิจได้
.
ธนาคารหน่วยกิตแห่งชาติ เป็นส่วนหนึ่งของการปฏิรูปการศึกษา เพื่อรองรับนโยบายการพัฒนากำลังคนตลอดทุกช่วงวัย โดยเฉพาะวัยทำงานและวัยเกษียณ ให้สามารถเข้าถึงองค์ความรู้ เทคโนโลยี นวัตกรรม และทักษะใหม่ ๆ ที่จำเป็นในโลกยุคปัจจุบัน เพื่อต่อยอดการทำงานพัฒนาตนเองได้
#ไทยคู่ฟ้า#ร่วมต้านโควิด19
-------------------
วันศุกร์ที่ 8 กรกฎาคม 2565
​โฆษกรัฐบาลเผย นายกฯ เสียใจต่อการจากไปของอดีตนายกรัฐมนตรีญี่ปุ่น พร้อมชื่นชมอดีตนายกฯ ญี่ปุ่น เป็นผู้มีบทบาทผลักดันสำคัญ ต่อความสัมพันธ์ทวิภาคีไทย-ญี่ปุ่น
​โฆษกรัฐบาลเผย นายกฯ เสียใจต่อการจากไปของอดีตนายกรัฐมนตรีญี่ปุ่น พร้อมชื่นชมอดีตนายกฯ ญี่ปุ่น เป็นผู้มีบทบาทผลักดันสำคัญ ต่อความสัมพันธ์ทวิภาคีไทย-ญี่ปุ่น
วันนี้ (8 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบด้วยความเสียใจอย่างยิ่งต่อการจากไปของนายชินโซ อาเบะ อดีตนายกรัฐมนตรีญี่ปุ่น ที่ถือเป็นบุคคลที่มีความรู้ ความสามารถ ประสบการณ์ และเป็นที่รักของทุกคน โดยเฉพาะประชาชนชาวญี่ปุ่น
ในช่วงแปดปีของตำแหน่งนายกรัฐมนตรี นายกรัฐมนตรีอาเบะ มีบทบาทสำคัญในการเสริมสร้างความสัมพันธ์ และมิตรภาพระหว่างญี่ปุ่น และราชอาณาจักรไทย การเยือนไทยในปี 2556 ของนายกรัฐมนตรีอาเบะ ถือเป็นการเยือนไทยอย่างเป็นทางการครั้งแรกของผู้นำรัฐบาลญี่ปุ่นในรอบ 11 ปี ซึ่งได้กระชับความร่วมมือ และได้มีส่วนในการวางรากฐานที่มั่นคงสำหรับความสัมพันธ์ทวิภาคี ที่ยาวนาน เติบโตของทั้งสองประเทศ ตลอดจน เป็นผู้ผลักดันความสัมพันธ์ระหว่างญี่ปุ่น-อาเซียน ในช่วงเวลาหลายปีที่ผ่านมา
นายกรัฐมนตรี ในนามของรัฐบาลไทยและประชาชนชาวไทย ขอแสดงความความเสียใจอย่างสุดซึ้งต่อครอบครัว รัฐบาลญี่ปุ่น และประชาชนชาวญี่ปุ่นสำหรับความสูญเสียในครั้งนี้
วันพุธที่ 1 ธันวาคม 2564
โฆษกรัฐบาลเผยไทม์ไลน์ ธกส. โอนเงินประกันรายได้ให้ชาวนา เริ่ม 9 ธ.ค. นี้ ขณะที่สมาคมชาวนาฯ ออกมาขอบคุณนายกฯ และรัฐบาล ช่วยเกษตรกร
โฆษกรัฐบาลเผยไทม์ไลน์ ธกส. โอนเงินประกันรายได้ให้ชาวนา เริ่ม 9 ธ.ค. นี้ ขณะที่สมาคมชาวนาฯ ออกมาขอบคุณนายกฯ และรัฐบาล ช่วยเกษตรกร
วันที่ 1 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยเปิดเผยถึงขั้นตอนการดำเนินการของธนาคารเพื่อการเกษตรและสหกรณ์การเกษตร จะได้เร่งรัดโอนเงินเข้าบัญชีเงินฝากของพี่น้องเกษตรกรในโครงการประกันรายได้เกษตรกรผู้ปลูกข้าวปี 2564/65 หลังจากคณะรัฐมนตรีมีมติอนุมัติวงเงินสำหรับโครงการประกันรายได้เกษตกรผู้ปลูกข้าว ปี 2564/65 เพิ่มเติม จำนวน 76,080.95 ล้านบาท วานนี้ (30 พ.ย.) โดย ธ.ก.ส. จะโอนเงินเข้าบัญชีเงินฝากของเกษตรกรในโครงการ ฯ ในช่วง 9 - 14 ธ.ค. นี้
ธ.ก.ส. เผยขั้นตอนการดำเนินการ ดังนี้
30 พ.ย. คณะรัฐมนตรีอนุมัติวงเงินเพิ่มเติม
1 ธ.ค. 64 : ธ.ก.ส. รับแจ้งมติ
3 ธ.ค. 64 : คณะอนุกรรมการกลั่นกรอง ธ.ก.ส. พิจารณาและคณะกรรมการ ธ.ก.ส. พิจารณา
7 ธ.ค. 64 : ตรวจสอบข้อมูลเกษตรกรที่ได้รับสิทธิ์
8 ธ.ค. 64 : เตรียมการโอนเงิน
9 - 14 ธ.ค. 64 : โอนเงินเข้าบัญชีเงินฝากของเกษตรกรตามโครงการ
โฆษกประจำสำนักนายกรัฐมนตรี กล่าวอีกว่า นายปราโมทย์ เจริญศิลป์ นายกสมาคมชาวนาและเกษตรกรไทย ได้ขอบคุณพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และรัฐบาล หลังจากมติ ครม. อนุมัติการจ่ายเงินจากโครงการประกันรายได้เกษตรกรผู้ปลูกข้าว และโครงการคู่ขนาน ช่วยเหลือชาวนาในส่วนของต้นทุนและปัจจัยการผลิต รวมถึงเมล็ดพันธุ์ข้าว เป็นการยืนยันให้เห็นว่า นายกรัฐมนตรีและรัฐบาล ได้ตอบรับและใส่ใจความเดือดร้อนของเกษตรกร และเร่งแก้ปัญหาให้พี่น้องชาวนาอย่างเร่งด่วน ซึ่งถูกต้องและถูกใจเกษตรกรด้วย
“ในฐานะประธานบอร์ด นบข. นายกรัฐมนตรี ได้เร่งรัดดำเนินการและเป็นไปตามมติ ของ นบข. ในการช่วยเหลืออุดหนุนรายได้พี่น้องเกษตรกรชาวนา ในโครงการประกันรายได้เกษตรกรผู้ปลูกข้าว ในช่วงที่ราคาพืชเกษตรตกต่ำ เพื่อให้มั่นใจว่าเกษตรกรชาวนาไทยจะมีรายได้ที่เหมาะสม สามารถเลี้ยงชีพตนและช่วยครอบครัวได้ ซึ่งหลังจากนี้มีการคาดการณ์ว่าราคาข้าวจะมีแนวโน้มปรับตัวดีขึ้น ซึ่งจะเป็นผลดีต่อพี่น้องเกษตรที่จะขายข้าวได้ในราคาสูงขึ้น และยังช่วยลดภาระงบประมาณของรัฐในอนาคตในโครงการ ฯ อีกด้วย” นายธนกร กล่าว
วันเสาร์ที่ 16 เมษายน 2565
โฆษกรัฐบาลหนุน “เพื่อไทย” ใช้ขุนพลซักฟอกให้น้อย แนะเน้นคุณภาพเนื้อหา ท้าโชว์หลักฐานเด็ดม้วนเดียวจบไม่ใช่ส่งไม้ต่อยื้อเวลาไปเรื่อย มั่นใจชี้แจงได้ทุกประเด็น
​โฆษกรัฐบาลหนุน “เพื่อไทย” ใช้ขุนพลซักฟอกให้น้อย แนะเน้นคุณภาพเนื้อหา ท้าโชว์หลักฐานเด็ดม้วนเดียวจบ ไม่ใช่ส่งไม้ต่อยื้อเวลาไปเรื่อย มั่นใจชี้แจงได้ทุกประเด็น เย้ยถ้ายังอภิปรายแบบเดิม ยืนระยะให้ถึงยก 3 ให้ได้ก่อนค่อยคิดน็อกรัฐบาลยก 5
วันนี้ 16 เม.ย.. 65นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสุทิน คลังแสงส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน ระบุว่า การอภิปรายไม่ไว้วางใจครั้งนี้จะใช้ผู้อภิปรายไม่มาก เน้นคุณภาพ ยก 5 ต้องน็อกเอาต์แล้วว่า ก่อนฝ่ายค้านจะโม้ว่าจะน็อกรัฐบาลในยก 5 นั้น ช่วยสรุปวัน ผู้อภิปราย และประเด็นให้ลงตัวกันเองในฝ่ายค้านก่อนจะดีกว่า ไม่ใช่โม้รายวันว่ามีข้อมูลเด็ดแบบนั้นแบบนี้ แต่พอเอาเข้าจริงมีแต่นำ้ท่วมทุ่ง ทั้งนี้ หากหาข้อมูลอภิปรายไม่ได้ก็ควรทำใจยอมรับความจริง ไม่ใช่สติแตก โหมโรงหลอกชาวบ้านไปวันๆ ยืนยันว่ารัฐบาลไม่ได้ทำอะไรผิด พร้อมชี้แจงฝ่ายค้านต่อสภาฯ ในทุกประเด็น
“ผมเห็นด้วยที่ฝ่ายค้านจะใช้จำนวนผู้อภิปรายไม่มาก ควรจะหันมาเน้นคุณภาพบ้าง เพราะหากข้อมูลหรือเนื้อหาการอภิปรายมีคุณภาพจริงๆ ก็ใช้ผู้อภิปรายแค่ 2-3 คนก็พอ ไม่ใช่อ้างว่าส่งไม้ต่อกันไปเรื่อยๆ งัดหลักฐานที่ว่าเด็ดออกมาโชว์ได้เลย หากพบว่ามีความผิดปกติจริง นายกฯ ไม่ปล่อยเอาไว้แน่นอน อย่างไรก็ตาม ไม่อยากให้พูดอะไรแค่เอามัน ที่บอกว่ารอบนี้ยก 5 จะน็อกรัฐบาลนั้น ดีไม่ดีฝ่ายค้านเองที่จะยืนระยะไม่ถึงยก 3 ด้วยซ้ำ ถ้าหากการอภิปรายยังเป็นแบบเดิมๆ เพราะประชาชนคงรับไม่ได้ และจะไม่ไว้วางใจฝ่ายค้านเสียเองในที่สุด” นายธนกร กล่าว
วันจันทร์ที่ 25 ตุลาคม 2564
​PM lays wreath on occasion of King Chulalongkorn Day
​PM lays wreath on occasion of King Chulalongkorn Day
October 23, 2021, at 0830hrs, at Dusit Royal Plaza, Prime Minister Gen. Prayut Chan-o-cha chaired the wreath laying ceremony, and paid respect to King Chulalongkorn or Phra Piya Maharaj (King Rama V) at the King Rama V Monument to commemorate King Chulalongkorn Day. Also participating in the ceremony were members of the cabinet. The Prime Minister laid 2 wreaths for himself and on behalf of the cabinet, and bowed to end the ceremony.
King Chulalongkorn Day or Piya Maharaj Day is commemorated every year on October 23 in honor of King Chulalongkorn whose passing falls on this date. He is much beloved by his Thai subjects as well as foreigners, and was praised as “Somdej Phra Piya Maharaj- the Great and Beloved King”.
วันอังคารที่ 7 กันยายน 2564
ปลัด วธ. บันทึกเทปหลักสูตรโครงการพัฒนานักบริหารระดับสูง : ผู้นำแห่งการเปลี่ยนแปลง (หลักสูตร ป.ย.ป.) ประจำปีงบประมาณ พ.ศ. ๒๕๖๔
บันทึกเทปหลักสูตรโครงการพัฒนานักบริหารระดับสูง : ผู้นำแห่งการเปลี่ยนแปลง (หลักสูตร ป.ย.ป.) ประจำปีงบประมาณ พ.ศ. ๒๕๖๔
วันที่ ๗ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปหลักสูตรโครงการพัฒนานักบริหารระดับสูง : ผู้นำแห่งการเปลี่ยนแปลง (หลักสูตร ป.ย.ป.) ประจำปีงบประมาณ พ.ศ. ๒๕๖๔ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 30 ธันวาคม 2564
โฆษกรัฐบาลเผย “นายกฯ” ย้ำไทยยังอยู่ช่วงการระบาดโควิด-19 กำชับผู้ว่าฯ ทั่วประเทศ คุมเข้มมาตรการสกัดโควิด-19 พร้อมมอบ สธ. ประเมินสถานการณ์ผู้ติดเชื้อหลังปีใหม่ 15 วัน
โฆษกรัฐบาลเผย “นายกฯ” ย้ำไทยยังอยู่ช่วงการระบาดโควิด-19 กำชับผู้ว่าฯ ทั่วประเทศ คุมเข้มมาตรการสกัดโควิด-19 พร้อมมอบ สธ. ประเมินสถานการณ์ผู้ติดเชื้อหลังปีใหม่ 15 วัน ก่อนพิจารณาปรับแนวทางและมาตรการป้องกันเพิ่มเติม
วันที่ 30 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงพี่น้องประชาชนได้ฝากย้ำเตือนว่า แม้จะเป็นช่วงวันหยุดยาว ขอให้ทุกคนอย่าประมาท การ์ดกย่าตก เพราะไทยยังอยู่ในช่วงการแพร่ระบาดของไวรัสโควิด-19 รัฐบาลได้ให้ความสำคัญกับ VUCA (Vaccine, UP; Universal Prevention, COVID Free Setting, ATK) โดยเน้นการสวมหน้ากากอนามัย โดยเฉพาะอยากขอความร่วมมือ เชิญชวนนักท่องเที่ยวชาวต่างประเทศรวมทั้งที่พำนักในประเทศไทย ร่วมปฏิบัติตนตามมาตรการอนามัยส่วนบุคคล และสวมใส่หน้ากากผ้า/หน้ากากอนามัย ตลอดเวลา เพื่อให้ทุกคนใช้เวลาอยู่ที่ประเทศไทยอย่างมีความสุขและปลอดภัย สำหรับยอดผู้ติดเชื้อโควิด-19 รายใหม่วันนี้ รวม 3,037 ราย จำแนกเป็น ผู้ป่วยจากระบบเฝ้าระวังฯ 2,794 ราย ผู้ป่วยจากการค้นหาเชิงรุก 50 ราย ผู้ป่วยภายในเรือนจำ/ที่ต้องขัง 81 ราย ผู้ป่วยมาจากต่างประเทศ 112 ราย รวมมีผู้ป่วยสะสม 2,191,461 ราย (ตั้งแต่ 1 เมษายน) และวันนี้มีจำนวนผู้หายป่วยกลับบ้าน 3,115 ราย หายป่วยสะสม 2,137,827 ราย (ตั้งแต่ 1 เมษายน) ผู้ป่วยกำลังรักษา 33,399 ราย และ เสียชีวิต 25 ราย
ขณะเดียวกัน ประเทศไทยยังมีการฉีดวัคซีนสูงเป็นอันดับ 4 ของอาเซียน โดยมีจำนวนยอดสะสมการฉีดวัคซีนป้องกันโรคโควิด-19 ตั้งแต่วันที่ 28 ก.พ. - 29 ธ.ค. 2564 รวมทั้งสิ้น 104,281,477 โดส ซึ่งรวมยอดสะสมการให้บริการฉีดวัคซีนป้องกันโรคโควิด-19 แก่กลุ่มนักเรียน/นักศึกษา อายุ 12 - 18 ปี ตั้งแต่วันที่ 4 ต.ค. - 29 ธ.ค. 2564 จำนวน 6,501,081 โดส จำแนกเป็นผู้ที่ได้รับวัคซีนเข็มที่ 1 จำนวน 51,213,956 โดส วัคซีนเข็มที่ 2 จำนวน 46,010,900 โดส วัคซีนเข็มที่ 3 จำนวน 6,837,430 โดส และวัคซีนเข็มที่ 4 จำนวน 219,191 โดส
นายธนกร กล่าวว่า นายกรัฐมนตรียังกำชับไปถึงผู้ว่าราชการจังหวัดทุกจังหวัด ในฐานะประธานคณะกรรมการโรคติดต่อจังหวัด ต้องคุมเข้ม ติดตามผู้ได้รับอนุญาตจัดงาน เจ้าของสถานประกอบการร้านค้า ร้านอาหาร สถานบันเทิง ที่จะเปิดให้บริการช่วงเทศกาลส่งท้ายปีเก่าต้อนรับปีใหม่ ต้องดำเนินมาตรการในการสกัดกั้นการแพร่ระบาดของโรคติดเชื้อไวรัสโคโรนา 2019 (โควิด-19) COVID Free Setting อย่างเข้มข้น โดยเฉพาะการปฏิบัติตนตามมาตรการอย่างเข้มงวด เมื่อเข้าไปในสถานบันเทิง สถานที่แออัด ร้านอาหารที่มีระบบระบายอากาศไม่ดี เพราะมีโอกาสที่จะติดเชื้อไวรัสโควิด-19 โดยเฉพาะสายพันธุ์โอมิครอนสูงมาก ที่สำคัญ สถานบริการอาจถูกปิดกิจการได้ ซึ่งนายกรัฐมนตรีได้สั่งการให้กระทรวงสาธารณสุข จัดประชุมประเมินสถานการณ์การระบาดหลังหยุดเทศกาลปีใหม่ผ่านไป 15 วันอีกครั้ง หากพบจำนวนผู้ติดเชื้อเพิ่มสูง อาจนำเข้าสู่ที่ประชุม ศบค. เพื่อพิจารณาปรับแนวทางและเพิ่มมาตรการป้องกันอื่น ๆ ได้อีก
วันเสาร์ที่ 4 มิถุนายน 2565
ครม. ไฟเขียว! โครงการชดเชยดอกเบี้ยชาวไร่อ้อย สูงสุด 3% สำหรับการบริหารจัดการไร่อ้อย ปี 65 – 67
.....
ที่ประชุม ครม. (30 พ.ค. 65) เห็นชอบโครงการชดเชยดอกเบี้ยให้กับเกษตรกรชาวไร่อ้อย สำหรับการบริหารจัดการแหล่งน้ำและซื้อเครื่องจักรกลการเกษตร เพื่อเพิ่มประสิทธิภาพการผลิตอ้อยและแก้ปัญหาฝุ่น PM2.5 ปี 2565 - 2567 ผ่านธนาคารเพื่อการเกษตรและสหกรณ์การเกษตร (ธ.ก.ส.) รวมวงเงิน 6,000 ล้านบาท ซึ่งรัฐบาลจะชดเชยดอกเบี้ย 2 - 3% ให้แก่เกษตรกร โดยแบ่งตามวัตถุประสงค์ ดังนี้
.
1.เพื่อพัฒนาแหล่งน้ำและการบริหารจัดการน้ำในไร่อ้อย สูงสุด 500,000 บ./ราย
2.เพื่อปรับพื้นที่ปลูกอ้อยเป็นแปลงใหญ่ให้เหมาะสมกับเครื่องจักรกลการเกษตร สูงสุด 500,000 บ./ราย (ไร่ละไม่เกิน 2,500 บ.)
3.เพื่อจัดซื้อเครื่องจักรกลการเกษตร
(วงเงินกู้รวมแต่ละราย ต้องไม่เกิน 38.05 ล้านบาท)
.
ระยะเวลาการชำระคืน : เงินกู้เพื่อการบริหารจัดการน้ำและปรับพื้นที่ปลูกอ้อย ไม่เกิน 6 ปี ส่วนการซื้อเครื่องจักรกล ไม่เกิน 8 ปี โดยคิดอัตราดอกเบี้ยจากผู้กู้ 2% และรัฐบาลจะชดเชยให้ ธ.ก.ส. 2 – 3% ขึ้นอยู่กับประเภทผู้กู้ (ยกเว้นการซื้อรถบรรทุก ที่จะคิดจากผู้กู้ 4% และรัฐบาลไม่ชดเชยให้)
.
อ่านเพิ่มเติม คลิกhttps://www.thaigov.go.th/news/contents/details/55179
#ไทยคู่ฟ้า#ร่วมต้านโควิด19
-------------------
วันอาทิตย์ที่ 22 สิงหาคม 2564
นำร่อง 12 งานบริการสู่ระบบ E-Service ในปี 2565
วันพฤหัสบดีที่ 12 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลตั้งเป้าขับเคลื่อนงานบริการภาครัฐสู่ระบบ e-Service ในปี 2565 โดยนำร่อง 12 งานบริการ ประกอบด้วย ระบบพิสูจน์และยืนยันตัวตนทางดิจิทัล ระบบรับชำระภาษีที่ดินและสิ่งปลูกสร้าง ระบบแจ้งเตือนสิทธิ์และช่วยเหลือในการรับสวัสดิการของประชาชนตลอดช่วงชีวิต ศูนย์ร้องเรียนเบ็ดเสร็จ ระบบอำนวยความสะดวกแก่ผู้เดินทาง ระบบออกบัตรสุขภาพอิเล็กทรอนิกส์ ระบบช่วยเหลือผู้ว่างงานให้กลับเข้าสู่ตลาดแรงงาน ระบบ 1 รหัส 1 ผู้ประกอบการ ระบบขออนุญาตวัตถุอันตรายแบบครบวงจร ระบบรับรองมาตรฐานสินค้าเกษตร ระบบขึ้นทะเบียนเกษตรกรและการขอรับความช่วยเหลือ และระบบเชื่อมโยงสินค้าข้ามแดนทางบก ทั้งนี้เพื่อเพิ่มประสิทธิภาพการให้บริการและอำนวยความสะดวกแก่ประชาชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 มิถุนายน 2564
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
ในวันจันทร์ที่ ๒๘ มิถุนายน ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD) ถนนวิภาวดีรังสิต กรุงเทพมหานคร
วันเสาร์ที่ 11 ธันวาคม 2564
ดีอีเอส เตือนข่าวปลอมประเทศไทย เตรียมรับอากาศร้อน ช่วงวันที่ 9-18 ธ.ค.
ดีอีเอส เตือนข่าวปลอมประเทศไทย เตรียมรับอากาศร้อน ช่วงวันที่ 9-18 ธ.ค.
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลด้านสภาพอากาศเกี่ยวกับประเด็นเรื่องประเทศไทยเตรียมรับอากาศร้อนช่วงวันที่9-18ธ.ค.ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
ทางกรมอุตุนิยมวิทยาได้ตรวจสอบและชี้แจงว่าสภาวะอากาศในระยะนี้ยังอยู่ในช่วงฤดูหนาว(ซีกโลกเหนือยังหันขั้วออกจากดวงอาทิตย์)ซึ่งสภาพภูมิกาศโดยปกติของประเทศไทยโดยเฉพาะทางตอนบน(ภาคเหนือภาคอีสาน)ยังคงมีอากาศเย็นในตอนเช้าได้ต่อเนื่องไปถึงมกราคมและอาจจะมีบางช่วงเช่นวันที่13-15, 21-24ธ.ค. 64และช่วงต้นเดือนมกราคมทางตอนบนยังมีอากาศเย็นถึงหนาวได้เนื่องจากยังมีมวลอากาศเย็นหรือบริเวณความกดอากาศสูงแผ่เสริมลงมาปกคลุมเป็นระลอกๆมีบางช่วงเท่านั้นที่อากาศอุ่นขึ้นเนื่องจากมวลอากาศเย็นที่แผ่ลงมาปกคลุมมีกำลังอ่อนลงแต่ยังคงมีอากาศเย็นในตอนเช้าสำหรับกทม.ยังมีอากาศเย็นตอนเช้าต่อเนื่อง
โดยพยากรณ์อากาศ7วันข้างหน้าระหว่างวันที่9-15ธันวาคม2564พบว่าบริเวณความกดอากาศสูงหรือมวลอากาศเย็นกำลังปานกลางยังคงปกคลุมประเทศไทยทำให้บริเวณดังกล่าวมีอุณหภูมิสูงขึ้น1-3องศาเซลเซียสแต่ยังคงมีอากาศเย็นถึงหนาวกับมีหมอกในตอนเช้าหลังจากนั้นในช่วงวันที่14-15ธ.ค. 64บริเวณความกดอากาศสูงกำลังค่อนข้างแรงระลอกใหม่อีกระลอกหนึ่งจากประเทศจีนจะแผ่เสริมลงมาปกคลุมประเทศไทยตอนบนทำให้บริเวณดังกล่าวมีอากาศเย็นถึงหนาวกับมีลมแรงโดยอุณหภูมิจะลดลง2-4องศาเซลเซียสในภาคเหนือและภาคตะวันออกเฉียงเหนือส่วนภาคกลางและภาคตะวันออกมีอากาศเย็นในตอนเช้ากับมีลมแรงอุณหภูมิจะลดลง1-3องศาเซลเซียส ทั้งนี้ในช่วงวันที่13-15ธ.ค. 64หย่อมความกดอากาศต่ำกำลังแรงที่ปกคลุมบริเวณเกาะบอร์เนียวจะเคลื่อนเข้าใกล้ชายฝั่งประเทศมาเลเซียประกอบกับมรสุมตะวันออกเฉียงเหนือที่พัดปกคลุมอ่าวไทยภาคใต้และทะเลอันดามันมีกำลังปานกลางตลอดช่วงทำให้บริเวณภาคใต้ตอนล่างมีฝนเพิ่มขึ้นและมีฝนตกหนักบางแห่ง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th, Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง)
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันจันทร์ที่ 18 กรกฎาคม 2565
พม. พร้อมช่วยเหลือผู้ถูกคุกคามทางเพศอย่างเต็มที่ เปิดหลายช่องทางบริการตลอด 24 ชม.
พม. พร้อมช่วยเหลือผู้ถูกคุกคามทางเพศอย่างเต็มที่ เปิดหลายช่องทางบริการตลอด 24 ชม.
วันที่ 14 กรกฎาคม 2565 เวลา 11.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ขณะนี้ มีการนำเสนอข่าวเกี่ยวกับการถูกคุกคามทางเพศในสังคมไทยอย่างต่อเนื่องซึ่งการก่อเหตุดังกล่าวสร้างความไม่ปลอดภัยต่อชีวิตและร่างกายของผู้เสียหาย นับเป็นหน้าที่และอำนาจตามกฎหมายของกระทรวง พม. โดยกรมกิจการสตรีและสถาบันครอบครัว (สค.) และกรมกิจการเด็กและเยาวชน (ดย.) ในการช่วยเหลือและคุ้มครองสวัสดิภาพผู้เสียหายที่ถูกคุกคามทางเพศ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ให้นโยบายมาโดยตลอดในการปฏิบัติตามกฎหมาย โดยไม่ต้องเกรงกลัวต่ออิทธิพลของบุคคลใด และต้องดูแลผู้เสียหายทั้งทางกฎหมายและจิตวิทยาอย่างเต็มที่ โดยให้โอกาสทางกระบวนการยุติธรรมอย่างเท่าเทียม
นางสาวแรมรุ้งกล่าวต่อไปว่า สำหรับการคุกคามทางเพศ หรือ Sexual Harassment เป็นการกระทำที่มีเจตนาไม่ดีต่อเพศตรงข้ามหรือเพศเดียวกัน ไม่ว่าจะเป็น 1) การแสดงออกทางวาจาด้วยการพูดจาล่วงเกิน และการพูด เล่าเรื่องเกี่ยวกับเรื่องเพศ รวมถึงสัดส่วนของร่างกาย 2) กิริยาท่าทางด้วยการแทะโลมทางสายตา การจ้องมองส่วนต่างๆ ของร่างกาย 3) การสัมผัสทางร่างกายด้วยความพยายามใกล้ชิดโดยไม่จำเป็น แตะเนื้อต้องตัว โอบกอดร่างกายส่วนต่างๆ และ 4) การส่งข้อความในเชิงอนาจาร ด้วยการพิมพ์ข้อความในเชิงส่อไปทางเพศ รวมไปถึงการส่งรูปภาพร่างกายหรืออวัยวะเพศให้แก่ผู้อื่น
นางสาวแรมรุ้งกล่าวเพิ่มเติมว่า ตนขอย้ำว่า กระทรวง พม. พร้อมให้ความช่วยเหลือและคุ้มครองผู้เสียหายที่ถูกคุกคามทางเพศ อย่างเต็มที่ โดยเราจะรักษาความลับของท่านทุกคน และขอให้ทุกท่านออกมาปกป้องสิทธิของตนเอง เพื่อร่วมกันสร้างสังคมที่ปลอดภัยและน่าอยู่สำหรับทุกคน ทั้งนี้ สามารถติดต่อขอความช่วยเหลือตลอด 24 ชั่วโมง ได้ที่ 1) สายด่วน พม. โทร. 1300 2) กรมกิจการสตรีและสถาบันครอบครัว (สค.) 3) กรมกิจการเด็กและเยาวชน (ดย.) 4) บ้านพักเด็กและครอบครัวทั่วประเทศ และ 5) Application คุ้มครองเด็ก
วันพุธที่ 16 มีนาคม 2565
โฆษกรัฐบาลเผย "นายกรัฐมนตรี" ไม่ได้นิ่งนอนใจ สั่งเดินหน้าโครงการปุ๋ยสั่งตัด-ปุ๋ยอินทรีย์ เร่งแก้ไขปัญหาปุ๋ยแพง และต้นทุนวัตถุดิบอาหารสัตว์ช่วยเหลือพี่น้องเกษตรกร
โฆษกรัฐบาลเผย "นายกรัฐมนตรี" ไม่ได้นิ่งนอนใจ สั่งเดินหน้าโครงการปุ๋ยสั่งตัด-ปุ๋ยอินทรีย์ เร่งแก้ไขปัญหาปุ๋ยแพง และต้นทุนวัตถุดิบอาหารสัตว์ช่วยเหลือพี่น้องเกษตรกร
วันที่ 16 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า จากสถานการณ์วัตถุดิบอาหารสัตว์และปุ๋ยขาดแคลนและมีราคาสูงขึ้นส่งผลกระทบต่อผู้ประกอบอาชีพเลี้ยงสัตว์และเกษตรกรเป็นอย่างมากนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไม่ได้นิ่งนอนใจ ติดตามสถานการณ์อย่างใกล้ชิด สั่งการให้หน่วยงานที่เกี่ยวข้องรายงานความคืบหน้าให้ทราบอย่างต่อเนื่อง กำชับให้เร่งแก้ไขปัญหาบรรเทาความเดือดร้อนให้เกษตรกร ทั้งนี้ ตรวจสอบการกักตุนปุ๋ยหากพบการกระทำความผิดตามกฎหมายที่เกี่ยวข้องให้เจ้าหน้าที่ดำเนินการกับผู้กระทำความผิดโดยเคร่งครัด
นายกรัฐมนตรีกล่าวว่า รัฐบาลได้ดำเนินการแก้ไขปัญหาอย่างจริงจังมาโดยตลอด ทั้งเรื่องปุ๋ยและความเดือดร้อนของเกษตรกร เพื่อคุณภาพชีวิตที่ดีของเกษตรกร ผ่านการทำงานของหน่วยงานที่เกี่ยวข้องแบบบูรณาการ ขอให้เกษตรกรมั่นใจว่ารัฐบาลจะพยายามแก้ไขปัญหาอย่างเต็มที่ โดยมีการดำเนินโครงการปุ๋ยสั่งตัด ที่เหมาะกับสภาพดินและความต้องการของพืช อีกทั้งเร่งการผลิต ปุ๋ยหมักปุ๋ยอินทรีย์เสริมให้ประชาชนใช้ เพื่อช่วยเกษตรกรลดต้นทุน ทั้งนี้ ปุ๋ยเคมี และอาหารสัตว์ เป็นสินค้าควบคุมตาม พ.ร.บ.ว่าด้วยราคาสินค้าและบริการ หากจะมีการปรับราคา กระทรวงพาณิชย์จะต้องพิจารณาคำร้องของผู้ประกอบการก่อน ซึ่งขณะนี้ กระทรวงพาณิชย์แจ้งว่า ยังไม่มีใครทำเรื่องขอปรับราคาอย่างเป็นทางการ
"จากสถานการณ์ต่างๆ เราไม่สามารถหลีกเลี่ยงผลกระทบจะเกิดขึ้นได้ แต่เราสามารถช่วยกันแก้ไขปัญหาได้ ด้วยความช่วยเหลือซึ่งกันและกัน ขอความร่วมมือผู้ประกอบอย่าฉวยโอกาสในช่วงที่เราประสบปัญหา กักตุนปุ๋ย และฉวยโอกาสขึ้นราคา ขออย่าซ้ำเติมความเดือดร้อนของคนไทยด้วยกัน" นายธนกรฯ กล่าว
-----------
วันพฤหัสบดีที่ 21 กรกฎาคม 2565
รมว.เฮ้ง พอใจ หลัง กสร.มีคำสั่งให้ JSL จ่ายเงินที่ลูกจ้างพึงได้รับตามกฎหมายแรงงาน
​รัฐมนตรีว่าการกระทรวงแรงงาน พอใจ หลังทราบว่ากรมสวัสดิการและคุ้มครองแรงงาน (กสร.) มีคำสั่งพนักงานตรวจแรงงาน ให้บริษัท เจ เอส แอล โกลบอล มีเดีย จำกัด จ่ายค่าชดเชย ค่าจ้างแทนการบอกกล่าวล่วงหน้า
รัฐมนตรีว่าการกระทรวงแรงงาน พอใจ หลังทราบว่ากรมสวัสดิการและคุ้มครองแรงงาน (กสร.) มีคำสั่งพนักงานตรวจแรงงาน ให้บริษัท เจ เอส แอล โกลบอล มีเดีย จำกัด จ่ายค่าชดเชย ค่าจ้างแทนการบอกกล่าวล่วงหน้า และค่าจ้างสำหรับวันหยุดพักผ่อนประจำปีตามส่วน ภายในวันที่ 4 กันยายน 2565 พร้อมเตรียมยื่นขอรับเงินกองทุนสงเคราะห์ลูกจ้างต่อ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตั้งแต่มีข่าว JSL เลิกจ้างลูกจ้าง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้กำชับให้กระทรวงแรงงานเร่งดำเนินการช่วยเหลือลูกจ้างให้ได้รับสิทธิประโยชน์ตามกฎหมาย ต่อมา ผมได้รับรายงานจากกรมสวัสดิการและคุ้มครองแรงงาน (กสร.) ว่า พนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 4 (สรพ.4) มีคำสั่งให้บริษัทฯ ปฏิบัติตามพระราชบัญญัติคุ้มครองแรงงาน พ.ศ. 2541 แล้ว โดยในวันนี้ (21 กรกฎาคม 2565) เวลา 10.00 น. ลูกจ้าง JSL ได้ทยอยกันมารับคำสั่งพนักงานตรวจแรงงาน และยื่นคำขอรับเงินกองทุนสงเคราะห์ลูกจ้างเพิ่มเติมจากวันที่ 10 กรกฎาคมที่ผ่านมา ตามเงื่อนไขหลักเกณฑ์ที่กำหนด โดยมีลูกจ้าง JSL มายื่นคำขอฯ ทั้งหมด 74 ราย ขั้นตอนหลังจากนี้ กรมสวัสดิการและคุ้มครองแรงงานจะให้ความเห็นชอบอนุมัติจ่ายเงินกองทุนสงเคราะห์แก่ลูกจ้างทันที
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า หลังจากที่พนักงานตรวจแรงงาน สรพ.4 มีคำสั่งให้นายจ้างจ่ายค่าชดเชย ค่าจ้างแทนการบอกกล่าวล่วงหน้า และค่าจ้างสำหรับวันหยุดพักผ่อนประจำปีตามส่วนแล้ว จะนำคำสั่งดังกล่าวไปปิด ณ ที่ทำการของบริษัทฯ ซึ่งผลของคำสั่งนายจ้างจะต้องปฏิบัติภายใน 30 วันนับแต่วันที่ได้รับคำสั่ง รวมกับระยะเวลาของขั้นตอนการปิดคำสั่งอีก 15 วัน โดยจะสิ้นสุดในวันที่ 4 กันยายน 2565 ทั้งนี้ กสร. จะเร่งดำเนินการอนุมัติกองทุนสงเคราะห์ลูกจ้างโดยเร็ว ซึ่งคาดว่าจะได้รับเงินสงเคราะห์ในวันที่ 26 กรกฎาคม 2565 ที่จะถึงนี้ เพื่อช่วยเหลือบรรเทาความเดือดร้อนลูกจ้าง JSL ให้ได้เร็วที่สุด
วันจันทร์ที่ 19 กรกฎาคม 2564
ทำไม? ต้องยกระดับการควบคุมโรค
....
การยกระดับควบคุมโรคโควิด-19 ที่เข้มงวดขึ้นนั้น จำเป็นต้องให้สอดคล้องกับสถานการณ์การแพร่ระบาด ณ ปัจจุบัน ที่มีจำนวนผู้ติดเชื้อเพิ่มขึ้นอย่างรวดเร็ว จากไวรัสโควิด-19 ที่ได้กลายพันธุ์เป็นหลายสายพันธุ์
.
รัฐบาล จึงต้องยกระดับมาตรการขึ้น และบังคับใช้อย่างจริงจัง เพื่อให้ชีวิตของพี่น้องประชาชนเกิดความปลอดภัยสูงสุด และขอความร่วมมือประชาชนร่วมมือกันปฏิบัติตามมาตรการต่าง ๆ อย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 18 กรกฎาคม 2565
“กอช. ชวนอาชีพอิสระ อายุ 50 ปีขึ้นไป ที่มีสิทธิ์วางแผนการออมกับ กอช. เพื่อรับเงินสมทบจากรัฐ สูงสุดปีละ 1,200 บาท”
กองทุนการออมแห่งชาติ (กอช.) เชิญชวนผู้ประกอบอาชีพอิสระอายุ 50 ปีขึ้นไป ผู้สิทธิ์สมัครเป็นสมาชิก กอช. รับเงินสมทบสูงสุด 1,200 บาทต่อปี เพียงตรวจสอบสิทธิ์และคุณสมบัติก่อนสมัครสมาชิกที่ไลน์แอด กอช. “@nsf.th” หรือแอปฯ “กอช.” สอบถามโทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระที่มีอายุ 50 ปีขึ้นไป พ่อค้าแม่ค้าออนไลน์ ชาวไร่ชาวนา เกษตรกร รับจ้างทั่วไป ผู้สิทธิ์สมัครเป็นสมาชิก กอช. วางแผนการออมเงินเพื่อสร้างความมั่นคงในอนาคต โดยออมกับ กอช. เดือนละ 100 บาท ได้รับเงินสมทบจากรัฐในเดือนถัดไป 100 บาท ถ้าสมาชิกที่มีกำลังในการออมสามารถออมสูงสุดไม่เกินปีละ 13,200 บาท จะได้รับเงินสมทบจากรัฐสูงสุดไม่เกิน 1,200 บาทต่อปี หรือซึ่งเงินสมทบที่ได้คิดเทียบเป็นดอกเบี้ยเงินฝากประจำธนาคารประมาณร้อยละ 9 ต่อปี ถ้าออมครบ 10 ปี เมื่ออายุ 60 ปี จะได้รับเงินคืนเป็นบำนาญรายเดือนไปตลอดชีพ
สำหรับผู้ที่สนใจสามารถสมัครหรือส่งเงินออมสะสมได้ที่ไลน์แอด กอช. “@nsf.th” หรือ แอปพลิเคชัน กอช. ที่หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้านหรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น บิ๊กซี เทสโก้โลตัส ไปรษณีย์ไทย ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอาทิตย์ที่ 12 ธันวาคม 2564
ชาวสวนยางเฮ! รัฐบาลจ่ายเงิน “โครงการประกันรายได้ชาวสวนยาง เฟส 3” ล็อตแรกแล้วกว่า 1.4 พันล้านบาท
.....
วันนี้ การยางแห่งประเทศไทย ได้เริ่มจ่ายเงินโครงการประกันรายได้เกษตรกรชาวสวนยาง ระยะที่ 3 ล็อตแรกแล้ว กว่า 1.4 พันล้านบาท (งวดเดือน ต.ค. - พ.ย. 64) ตามมติ ครม. เมื่อวันที่ 30 พ.ย. 64 ที่เห็นชอบให้ดำเนินการโครงการดังกล่าว
.
โดยมีวงเงินรวม 10,065 ล้านบาท เพื่อจ่ายส่วนต่างประกันรายได้ยาง 3 ชนิด คือ ยางแผ่นดิบคุณภาพดี ราคา 60 บาท/กิโลกรัม น้ำยางสด (DRC 100%) ราคา 57 บาท/กิโลกรัม และยางก้อนถ้วย (DRC 50%) ราคา 23 บาท/กิโลกรัม ระยะเวลาดำเนินการ 6 เดือน ตั้งแต่เดือน ต.ค. 64 - มี.ค. 65 รายละไม่เกิน 25 ไร่
.
หลังจากนี้ ธ.ก.ส. จะโอนเงินเข้าบัญชีออมทรัพย์ของเกษตรกรชาวสวนยาง เดือนละ 1 ครั้ง จนครบตามระยะเวลากำหนด ซึ่งเกษตรกรชาวสวนยางสามารถตรวจสอบสิทธิการเข้าร่วมโครงการฯ ได้ที่http://www.raot.co.th/gir/index/
#ไทยคู่ฟ้า#ร่วมต้านโควิด19
-------------------
วันอังคารที่ 20 กรกฎาคม 2564
เริ่มแล้ว ไทยร่วมใจฯ ฉีดวัคซีนผู้สูงวัย 25 จุด ใน กทม.
....
เมื่อวานนี้ (19 ก.ค.64 ) ถือเป็นวันแรก ของการฉีดวัคซีนป้องกันโรคโควิด-19 ในกลุ่มผู้สูงอายุที่ได้ลงทะเบียนไว้กับ “ไทยร่วมใจ กรุงเทพ ปลอดภัย”
.
ฝากถึงประชาชนพื้นที่ กทม. หากครอบครัวท่านมีผู้สูงอายุ 60 ปีขึ้นไป และยังไม่ได้รับการฉีดวัคซีน โปรดช่วยกันบอกต่อ ให้รีบดำเนินการลงทะเบียนเพื่อนัดหมายฉีดวัคซีน โดยลงทะเบียนผ่านช่องทาง
.
- www.ไทยร่วมใจ .com
- แอปฯ เป๋าตัง
- ร้านสะดวกซื้อที่เข้าร่วมโครงการ ได้แก่ 7- eleven, Tops daily, FamilyMart และ mini BigC
.
โดยต้องนำบัตรประชาชน และโทรศัพท์มือถือที่สามารถติดต่อได้ ไปลงทะเบียน สอบถามการลงทะเบียน โทร.สายด่วนวัคซีน 1516 (08.00 – 18.00 น.) ครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 24 มิถุนายน 2564
การรถไฟฟ้าขนส่งมวลชนแห่งประเทศไทย กระทรวงคมนาคม จัดกิจกรรม “มีแล้วแบ่งปัน”
เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
วันที่ 23 มิถุนายน 2564 นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เป็นประธานการจัดกิจกรรม “มีแล้วแบ่งปัน” เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี โดยนำสิ่งของอุปโภค บริโภคที่จำเป็นต่อการดำรงชีวิตประจำวัน มอบให้แก่ ชุมชนตามแนวสายทางโครงการรถไฟฟ้าสายสีส้ม (ช่วงศูนย์วัฒนธรรมแห่งประเทศไทย – มีนบุรี) จำนวน 2 ชุมชน ได้แก่ ชุมชนบ้านม้าเกาะล่าง จำนวน 191 ครอบครัว และชุมชนเกาะดอน จำนวน 193 ครอบครัว ซึ่งเป็นชุมชนบริเวณสถานีสัมมากร เพื่อบรรเทาความเดือดร้อนของประชาชนในชุมชนจากสถานการณ์การแพร่ระบาดของเชื้อไวรัส COVID-19 โดย รฟม. ได้นำสิ่งของอุปโภค บริโภคไปมอบให้แก่ ประธานชุมชน และอาสาสมัครสาธารณสุข (อสส.) ของชุมชนเพื่อนำไปแจกจ่ายให้แก่ประชาชนในชุมชนต่อไป
วันศุกร์ที่ 31 ธันวาคม 2564
ครม. ไฟเขียว! ร่างกฎหมายส่งเสริม - คุ้มครอง “แรงงานนอกระบบ” กว่า 19.6 ล้านคน หนุนสร้างความเป็นธรรมในการจ้างงาน สู่คุณภาพชีวิตที่ดีขึ้น
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า มติที่ประชุม ครม. (28 ธ.ค. 64) อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน หรือร้อยละ 52
.
กฎหมายดังกล่าวถือเป็นกฎหมายฉบับแรกของไทยที่ออกมาเพื่อดูแล “แรงงานนอกระบบ” ซึ่งปัจจุบันเป็นแรงงานกลุ่มใหญ่ของประเทศ เช่น การทำเกษตร ประมง พ่อค้าแม่ค้าแผงลอย คนขับแท็กซี่ เป็นต้น
.
ประโยชน์ที่แรงงานนอกระบบจะได้นั้น คือ การเข้าถึงสิทธิขั้นพื้นฐานในการทำงาน การประกอบอาชีพ ความปลอดภัย แหล่งทุน มีหลักประกันทางสังคม นอกจากนี้ กฎหมายยังสนับสนุนให้เกิดการจัดตั้งองค์กร ซึ่งจะช่วยสร้างอำนาจต่อรองให้เกิดความเป็นธรรมในการจ้างงานได้
.
ทั้งนี้ นายกฯ ให้ความสำคัญกับแรงงานนอกระบบ มุ่งหวังให้แรงงานเหล่านี้ มีคุณภาพชีวิตที่ดีขึ้นและได้รับความคุ้มครองตามกฎหมาย จึงได้กำชับให้หน่วยงานที่เกี่ยวข้อง เร่งเสนอร่าง พ.ร.บ. เข้าสู่การพิจารณาของรัฐสภา เพื่อให้กฎหมายมีผลปฏิบัติเป็นรูปธรรมโดยเร็ว
#ไทยคู่ฟ้า#ร่วมต้านโควิด19
-------------------